Príloha č. 2
k nariadeniu vlády č. .../2011 Z. z.
Kategórie kŕmnych surovín, ktoré možno používať na označovanie kŕmnych zmesí pre spoločenské zvieratá na obale, etikete, náveske alebo v sprievodnom doklade
Kategórie	Opis kategórie	
1.	Mäso a vedľajšie produkty živočíšneho pôvodu	Všetky mäsové časti teplokrvných zvierat v čerstvom stave alebo konzervované a všetky produkty a vedľajšie produkty zo spracovania celých tiel alebo častí tiel teplokrvných zvierat.	
2.	Mlieko a vedľajšie produkty z mlieka	Všetky produkty a vedľajšie produkty z mlieka v čerstvom stave alebo konzervované.	
3.	Vajcia a vedľajšie produkty z vajec	Všetky produkty a vedľajšie produkty z vajec v čerstvom stave alebo konzervované.	
4.	Oleje a tuky	Všetky oleje a tuky rastlinného a živočíšneho pôvodu.	
5.	Kvasnice	Kvasnice, ktorých bunky sú inaktivované a usušené.	
6.	Ryby a vedľajšie produkty z rýb	Ryby alebo ich časti v čerstvom stave alebo konzervované, ako aj vedľajšie produkty z ich spracovania.	
7.	Obilniny	Všetky druhy obilnín bez ohľadu na spôsob ich spracovania alebo produkty získané pri spracovaní škrobnatého endospermu.	
8.	Zelenina	Všetky druhy zeleniny v čerstvom stave alebo konzervované.	
9.	Vedľajšie produkty rastlinného pôvodu	Vedľajšie produkty zo spracovania rastlinných krmív, najmä obilnín, zeleniny, strukovín a olejnín.	
10.	Rastlinné bielkovinové koncentráty	Všetky produkty rastlinného pôvodu, v ktorých bielkoviny boli skoncentrované; musia obsahovať najmenej 50 % dusíkatých látok v sušine. Zmenená textúra bielkovín je prípustná.	
11.	Minerálne látky	Všetky anorganické látky vhodné na výživu zvierat.	
12.	Cukry	Všetky druhy cukrov.	
13.	Ovocie	Všetky druhy jedlého ovocia v čerstvom stave alebo konzervované.	
14.	Orechy a oriešky	Všetky jadrá orechov a orieškov bez obalov v celom stave alebo hrubomleté.	
15.	Semená	Všetky druhy semien okrem obilnín v celom stave alebo hrubomleté.	
16.	Riasy	Všetky druhy rias v čerstvom stave alebo konzervované.	
17.	Mäkkýše a kôrovce	Všetky mäkkýše, kôrovce a lastúrniky v čerstvom stave alebo konzervované, ako aj vedľajšie produkty z ich spracovania.	
18.	Hmyz	Všetky druhy hmyzu vo všetkých štádiách vývoja, ako sú larvy, kukly a dospelý hmyz.	
19.	Pekárenské produkty	Všetky pekárenské produkty, ako je chlieb, koláče, keksy, ako aj cestoviny.